Alex Haley

Alexander Murray Palmer Haley (Ithaca, New York, AEB, 1921eko abuztuaren 11 - Seattle, Washington, AEB, 1992ko otsailaren 10a) estatubatuar idazlea izan zen.

Biografia 

Miles Davis musikariari eta Malcolm X politikariari eginiko elkarrizketak izan zituen hastapenak kazetaritzan eta literaturgintzan. Malcom X-i egindako elkarrizketa liburu moduan argitaratu zen (1965, Malcom Xen autobiografia), eta arrakasta handia izan zuen, bereziki beren eskubideen alde borrokatzen ziren amerikar beltzen artean. Arrakasta horrek bultzatuta ekin zion Sustraiak saga idazteari, hots, bere familiaren jatorria arakatzeari, Afrikatik esklabo gisara ekarri zituzten haietatik hasita. Milioika ale saldu zituen lanak, hogeita sei hizkuntzatara itzuli zuten, eta are handiagoa izan zen arrakasta telebistara eraman zutenean.

Pulitzer saria eman zioten Haleyri 1977an.

Erreferentziak 

New Yorkeko estatuko jendea
Ameriketako Estatu Batuetako idazleak
Afro-amerikar idazleak
Bigarren Mundu Gerrako militarrak
Gaixotasun kardiobaskularrek hildakoak